section_heading: Radnja
paragraph_text: O'Neil kaže McGintyju da je Eddie Martel prekinuo štrajk i da će igrati u završnoj utakmici sezone. McGinty isprva protestira jer želi Falca za vođu navale, ali ga vlasnik kluba uvjeri da si tim ne može priuštiti da se Falco povuče na odlučujućoj utakmici, posebno zato što vode najbolji tim zamjenskih igrača u ligi. Snuždeni McGinty kaže Falcu da mora otići zbog Martela, ali Falco dobro podnese vijest, rekavši da je to najbolje za tim jer je Martel bolji od njega. Falco padne u depresiju zbog svega i ne dođe na dogovoreni sastanak s Annabelle.